Greek Legal Document

Category: 357

Content:
108.ΝΟΜΟΘΕΤ. ΔΙΑΤΑΓΜΑ υπ’ αριθ. 1165 της 20 Μαΐου/2 Ιουν. 1972 (ΦΕΚ Α΄ 82) Περί αυξήσεως των συντάξεων του Δημοσίου των μη καθοριζομένων επί τη βάσει μισθού ενεργείας. ΄Αρθρ.1.-1.Αι εκ του Δημοσίου Ταμείου καταβαλλόμεναι πάσης φύσεως συντάξεις και βοηθήματα, εξαιρέσει των καθοριζομένων επί τη βάσει του εκάστοτε μισθού ενεργείας, αυξάνονται κατά ποσοστόν 5% επί του ποσού της συντάξεως ή βοηθήματος του διαμορφωθέντος δια των μέχρι και του Ν.Δ. 829/1971 «περί αυξήσεως των συντάξεων εν γένει του Δημοσίου» χορηγηθεισών αυξήσεων. 2.Κατά το αυτό ως άνω ποσοστόν αυξάνονται και τα πάσης φύσεως προσωπικά και αμεταβίβαστα επιδόματα ανικανότητος, ως και αι προσαυξήσεις αυτών περιλαμβανομένων και των εν άρθρ. 54 του Α.Ν. 1854/1951 επιδομάτων. 3.Τα εν παρ. 2 του άρθρ. 4 του Α.Ν. 377/1968 «περί ρυθμίσεως των συντάξεων κλπ.» ποσά συνταξίμου μισθού των οπλιτών αυξάνονται επίσης κατά ποσοστόν 5% επί του ποσού του διαμορφωθέντος δια των μέχρι και του Ν.Δ. 829/1971 χορηγηθεισών αυξήσεων. ΄Αρθρ.2.-1.Αι συντάξεις των υπαλλήλων της Βουλής, περί ων η παρ. 1 του άρθρ. 3 του Α.Ν. 377/1968 αυξάνονται κατά ποσοστόν 5% επί του ποσού συντάξεως του διαμορφωθέντος δια των μέχρι και του Ν.Δ. 829/1971 χορηγηθεισών αυξήσεων. 2.Κατά το αυτό ως άνω ποσοστόν αυξάνονται και αι συντάξεις των συνταξιούχων των Σιδηροδρομικών Δικτύων αίτινες καθορίζονται κατά το δεύτερον εδάφιον της παρ.1 του άρθρ. 34 του Ν.Δ.3395/55 «περί συνταξιοδοτήσεως του προσωπικού των εν Ελλάδι Ατμηλάτων Σιδηροδρόμων» και ουχί επί τη βάσει του εν άρθρ. 4 του ιδίου Ν.Δ/τος ποσοστού αυτών. ΄Αρθρ.3.-Δι’ αποφάσεων του Υπουργού Οικονομικών καθορίζεται ο τρόπος αναγνωρίσεως και πληρωμής του νέου ποσού της συντάξεως ή βοηθήματος ή επιδόματος των ήδη συνταξιούχων εκ της εφαρμογής του παρόντος και του Ν.Δ. 1121/1972 «περί αυξήσεως του μισθού των δημοσίων υπαλλήλων, πολιτικών και στρατιωτικών και των υπαλλήλων των Νομικών Προσώπων Δημοσίου Δικαίου». ΄Αρθρ.4.-Αι διατάξεις του παρόντος Ν.Δ/τος ισχύουσι και προκειμένου α)περί συντάξεων μη καταβαλλομένων εκ του Δημοσίου Ταμείου, αλλά διεπομένων υπό των αυτών διατάξεων, είτε κατά παραπομπήν προς τα ισχύοντα επί συντάξεων του Δημοσίου, είτε δι’ ιδίων νομοθετημάτων επαναλαμβανόντων τας σχετικάς διατάξεις και β)συντάξεων καταβαλλομένων εις τους συνταξιούχους των Σιδηροδρομικών Δικτύων. ΄Αρθρ.5.-Τα εκ της εφαρμογής του παρόντος Ν.Δ/τος προκύπτοντα ποσά συντάξεως στρογγυλοποιούνται εις την επομένην της μονάδος πεντάδα. ΄Αρθρ.6.-Η ισχύς του παρόντος άρχεται από 1ης Ιαν. 1972.